CELEX: 32015R2406
Language: bg
Date: 2015-12-18 00:00:00
Title: Регламент (ЕС) 2015/2406 на Комисията от 18 декември 2015 година за изменение на Регламент (ЕО) № 1126/2008 за приемане на някои международни счетоводни стандарти в съответствие с Регламент (ЕО) № 1606/2002 на Европейския парламент и на Съвета във връзка с Международен счетоводен стандарт 1 (Текст от значение за ЕИП)

19.12.2015   
            
            
               BG
            
            
               Официален вестник на Европейския съюз
            
            
               L 333/97
            
         РЕГЛАМЕНТ (ЕС) 2015/2406 НА КОМИСИЯТА
   от 18 декември 2015 година
   за изменение на Регламент (ЕО) № 1126/2008 за приемане на някои международни счетоводни стандарти в съответствие с Регламент (ЕО) № 1606/2002 на Европейския парламент и на Съвета във връзка с Международен счетоводен стандарт 1
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1606/2002 на Европейския парламент и на Съвета от 19 юли 2002 г. за прилагането на международните счетоводни стандарти (1), и по-специално член 3, параграф 1 от него,
   като има предвид, че:
   
               (1)
            
            
               С Регламент (ЕО) № 1126/2008 на Комисията (2) бяха приети някои международни стандарти и разяснения, които съществуваха към 15 октомври 2008 г.
            
         
               (2)
            
            
               На 18 декември 2014 г. Съветът по международни счетоводни стандарти (СМСС) публикува изменения на Международен счетоводен стандарт 1 Представяне на финансови отчети, под заглавие Инициатива във връзка с оповестяванията. Измененията имат за цел да подобрят ефективността на оповестяванията и да насърчават дружествата да прилагат професионална преценка, когато определят каква информация да оповестяват в своите финансови отчети, когато прилагат МСС 1.
            
         
               (3)
            
            
               Измененията на МСС 1 предполагат като логическо следствие изменения на МСС 34 и Международен стандарт за финансово отчитане (МСФО) 7, за да се осигури съответствие между международните счетоводни стандарти.
            
         
               (4)
            
            
               Консултацията с Европейската консултативна група по финансовото отчитане (ЕКГФО) потвърждава, че измененията на МСС 1 отговарят на критериите за приемане, изложени в член 3, параграф 2 от Регламент (ЕО) № 1606/2002.
            
         
               (5)
            
            
               Поради това Регламент (ЕО) № 1126/2008 следва да бъде съответно изменен.
            
         
               (6)
            
            
               Мерките, предвидени в настоящия регламент, са в съответствие със становището на Регулаторния комитет по счетоводство,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент (ЕО) № 1126/2008 се изменя, както следва:
   
               а)
            
            
               Международен счетоводен стандарт (МСС) 1 Представяне на финансови отчети се изменя, както е предвидено в приложението към настоящия регламент;
            
         
               б)
            
            
               МСС 34 Междинно финансово отчитане и Международен стандарт за финансово отчитане (МСФО) 7 Финансови инструменти: оповестяване се изменят в съответствие с измененията на МСС 1, предвидени в приложението към настоящия регламент.
            
         Член 2
   Дружествата прилагат посочените в член 1 изменения най-късно от началната дата на своята първа финансова година, започваща на или след 1 януари 2016 г.
   Член 3
   Настоящият регламент влиза в сила на третия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 18 декември 2015 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 243, 11.9.2002 г., стр. 1.
   
      (2)  Регламент (ЕО) № 1126/2008 на Комисията от 3 ноември 2008 г. за приемане на някои международни счетоводни стандарти в съответствие с Регламент (ЕО) № 1606/2002 на Европейския парламент и на Съвета (ОВ L 320, 29.11.2008 г., стр. 1).
   
      ПРИЛОЖЕНИЕ
      
         Инициатива във връзка с оповестяванията
      
      (изменения на МСС 1)
      
         Изменения на
      
      
         МСС 1 „Представяне на финансови отчети“
      
      Изменят се параграфи 10, 31, 54—55, 82A, 85, 113—114, 117, 119 и 122, добавят се параграфи 30А, 55А, 85А—85Б и 139П и се заличават параграфи 115 и 120. За нагледност са включени и параграфи 29—30, 112, 116, 118 и 121, които не са изменени.
      
         Пълен комплект финансови отчети
      
      
               
                  10.
               
               
                  Пълният комплект на финансовите отчети включва следните компоненти:
                  
                              
                                 а)
                              
                           
                           
                              
                                 отчет за финансовото състояние към края на периода;
                              
                           
                        
                              
                                 б)
                              
                           
                           
                              
                                 отчет за печалбата или загубата и другия всеобхватен доход за периода;
                              
                           
                        
                              
                                 в)
                              
                           
                           
                              
                                 отчет за промените в собствения капитал за периода;
                              
                           
                        
                              
                                 г)
                              
                           
                           
                              
                                 отчет за паричните потоци за периода;
                              
                           
                        
                              
                                 д)
                              
                           
                           
                              
                                 пояснителни приложения, съдържащи значимите счетоводни политики и друга пояснителна информация;
                              
                           
                        
                              
                                 да)
                              
                           
                           
                              
                                 сравнителна информация по отношение на предходния период, както е определено в параграфи 38 и 38А; както и
                              
                           
                        
                              
                                 е)
                              
                           
                           
                              
                                 отчет за финансовото състояние към началото на предходния период, когато предприятието прилага счетоводна политика със задна дата или прави преизчисление със задна дата на статии в своите финансови отчети, или когато прекласифицира статии в своите финансови отчети в съответствие с параграфи 40А—40Г.
                              
                           
                        
                     Предприятията могат да използват наименования на отчетите, различни от използваните в настоящия стандарт. Например може да се използва терминът „отчет за всеобхватния доход“ вместо „отчет за печалбата или загубата и другия всеобхватен доход“.
                  
                  
                     …
                  
               
            
         Същественост и обобщаване
      
      
               
                  
                     29.
                  
               
               
                  Предприятието представя поотделно всяка съществена група от сходни статии. Предприятието представя поотделно статии от несходен характер или функция, освен ако са несъществени.
               
            
               
                  30.
               
               
                  Финансовите отчети са резултат от обработката на голям брой операции или събития, които са обобщени в групи в зависимост от техния характер или функция. Крайният етап в процеса на обобщаване и класифициране е представянето на сбити и класифицирани данни, които формират единични статии във финансовите отчети. Единична статия, която самостоятелно не е съществена, се обобщава с други и се представя или в тези отчети, или в пояснителните приложения. Статия, която не е достатъчно съществена, за да изисква самостоятелно представяне в тези отчети, може да изисква отделно представяне в пояснителните приложения.
               
            
               
                  30A
               
               
                  Когато прилага настоящия стандарт и други МСФО предприятието решава, като взима предвид всички относими факти и обстоятелства, по какъв начин да обобщи информацията във финансовите отчети, които включват пояснителни приложения. Предприятието не намалява прозрачността на финансовите си отчети, като замъглява съществена информация с несъществена или като обобщава съществени статии с различен характер или функция.
               
            
               
                  31.
               
               
                  Някои МСФО посочват специално информацията, която се изисква да бъде включена във финансовите отчети, включително пояснителните приложения. Предприятието не е нужно да представя специалното оповестяване, изисквано от МСФО, ако информацията, произтичаща от оповестяването, не е съществена. Такъв е случаят дори ако МСФО съдържа списък със специфични изисквания или ги описва като минимални изисквания. Предприятието също така преценява дали да оповести допълнителна информация, когато спазването на специфичните изисквания на МСФО е недостатъчно, за да даде възможност на ползвателите на финансовите отчети да разберат ефекта от конкретни операции, други събития и условия върху финансовото му състояние и финансовите резултати от дейността му.
               
            …
      
         Информация, която се представя в отчета за финансовото състояние
      
      
               
                  
                     54.
                  
               
               
                  Отчетът за финансовото състояние включва единични статии, които представят следните количества:
                  
                              
                                 а)
                              
                           
                           
                              …
                           
                        
            
               
                  
                     55.
                  
               
               
                  Предприятието представя допълнителни единични статии (включително като отделя единичните статии, изброени в параграф 54), заглавия и междинни сборове в отчета за финансовото състояние, когато такова представяне е важно за разбиране на финансовото му състояние.
               
            
               
                  55A
               
               
                  Когато предприятието представя междинни сборове в съответствие с параграф 55, тези междинни сборове:
                  
                              а)
                           
                           
                              се състоят от единични статии, съставени от суми, признати и оценени в съответствие с МСФО;
                           
                        
                              б)
                           
                           
                              се представят и наименуват по начин, който прави ясни и разбираеми статиите, които представляват междинен сбор;
                           
                        
                              в)
                           
                           
                              са последователни от период за период, в съответствие с параграф 45; както и
                           
                        
                              г)
                           
                           
                              не се изтъкват повече от изискваните от МСФО в отчета за финансовото състояние междинни сборове и общи суми.
                           
                        
            …
      
         Информация, която се представя в раздела за другия всеобхватен доход
      
      
               
                  
                     82A
                  
               
               
                  В раздела за другия всеобхватен доход се представят единични статии за сумите за периода от:
                  
                              
                                 а)
                              
                           
                           
                              
                                 компонентите на другия всеобхватен доход (с изключение на сумите в буква б)), класифицирани по естество и групирани в тези, които в съответствие с другите МСФО:
                              
                              
                                          
                                             i)
                                          
                                       
                                       
                                          
                                             няма да бъдат впоследствие прекласифицирани в печалбата или загубата; както и
                                          
                                       
                                    
                                          
                                             ii)
                                          
                                       
                                       
                                          
                                             ще бъдат впоследствие прекласифицирани в печалбата или загубата при определени условия.
                                          
                                       
                                    
                        
                              
                                 б)
                              
                           
                           
                              
                                 дела на асоциираните и съвместните предприятия от другия всеобхватен доход, отчетен по метода на собствения капитал и разбит по компоненти, които в съответствие с другите МСФО:
                              
                              
                                          
                                             i)
                                          
                                       
                                       
                                          
                                             няма да бъдат впоследствие прекласифицирани в печалбата или загубата; както и
                                          
                                       
                                    
                                          
                                             ii)
                                          
                                       
                                       
                                          
                                             ще бъдат впоследствие прекласифицирани в печалбата или загубата при определени условия.
                                          
                                       
                                    
                        …
               
            
               
                  
                     85.
                  
               
               
                  Предприятието представя допълнителни единични статии (включително като отделя единичните статии, изброени в параграф 82), заглавия и междинни сборове в отчета (или отчетите) за печалбата или загубата и другия всеобхватен доход, когато такова представяне е важно за разбирането на финансовото му състояние.
               
            
               
                  85А
               
               
                  Когато предприятието представя междинни сборове в съответствие с параграф 85, тези междинни сборове:
                  
                              а)
                           
                           
                              се състоят от единични статии, съставени от суми, признати и оценени в съответствие с МСФО;
                           
                        
                              б)
                           
                           
                              се представят и наименуват по начин, който прави ясни и разбираеми статиите, които представляват междинен сбор;
                           
                        
                              в)
                           
                           
                              са последователни от период за период, в съответствие с параграф 45; както и
                           
                        
                              г)
                           
                           
                              не се изтъкват повече от междинните сборове и общите суми, изисквани от МСФО в отчета (или отчетите) за печалбата или загубата и другия всеобхватен доход.
                           
                        
            
               
                  85Б
               
               
                  Предприятието представя единичните статии в отчета (или отчетите) за печалбата или загубата и другия всеобхватен доход, в които всички междинни сборове, представени в съответствие с параграф 85, са равнени с междинните сборове или общите суми, изисквани от МСФО за тези отчети.
               
            …
      
         Структура
      
      
               
                  
                     112.
                  
               
               
                  Пояснителните приложения към финансовите отчети:
                  
                              
                                 а)
                              
                           
                           
                              
                                 представят информация за базата, на която са изготвени финансовите отчети и специфичните счетоводни политики, приложени в съответствие с параграфи 117—124;
                              
                           
                        
                              
                                 б)
                              
                           
                           
                              
                                 оповестят информацията, изисквана от МСФО, която не е представена никъде другаде във финансовите отчети; както и
                              
                           
                        
                              
                                 в)
                              
                           
                           
                              
                                 предоставят информация, която не е представена никъде другаде във финансовите отчети, но е важна за разбирането на всеки един от тях.
                              
                           
                        
            
               
                  
                     113.
                  
               
               
                  Пояснителните приложения към финансовите отчети, доколкото е практически уместно, се представят по систематичен начин. При определянето на систематичния начин, предприятието взима предвид отражението върху разбираемостта и съпоставимостта на финансовите си отчети. При всяка статия в отчетите за финансовото състояние, в отчета (или отчетите) за печалбата или загубата и другия всеобхватен доход и в отчетите за промените в собствения капитал и за паричните потоци предприятието прави кръстосани препратки към всяка свързана с тях информация в пояснителните приложения.
               
            
               
                  114.
               
               
                  Примери за систематично подреждане или групиране на пояснителни приложения са:
                  
                              а)
                           
                           
                              акцентиране върху областите на дейност, които предприятието смята, че са особено важни за разбирането на финансовите резултати от дейността и на финансовото му състояние като например обединяване на информация за определени оперативни дейности;
                           
                        
                              б)
                           
                           
                              обединяване на информация за аналогично оценявани статии, например активи, оценявани по справедлива стойност; или
                           
                        
                              в)
                           
                           
                              съблюдаване на подреждането на единичните статии в отчета (или отчетите) за печалбата или загубата и другия всеобхватен доход и отчета за финансовото състояние, като например:
                              
                                          i)
                                       
                                       
                                          декларация за съответствие с МСФО (вж. параграф 16);
                                       
                                    
                                          ii)
                                       
                                       
                                          прилагани значими счетоводни политики (вж. параграф 117);
                                       
                                    
                                          iii)
                                       
                                       
                                          съпътстваща информация за статиите, включени в отчетите за финансовото състояние, в отчета (или отчетите) за печалбата или загубата и другия всеобхватен доход и в отчетите за промените в собствения капитал и за паричните потоци, в реда, в който са представени всеки отчет и всяка статия; както и
                                       
                                    
                                          iv)
                                       
                                       
                                          други оповестявания, включително:
                                          
                                                      (1)
                                                   
                                                   
                                                      условни пасиви (вж. МСС 37) и непризнати договорни ангажименти; както и
                                                   
                                                
                                                      (2)
                                                   
                                                   
                                                      нефинансови оповестявания, например цели и политика на управлението на финансовия риск на предприятието (вж. МСФО 7).
                                                   
                                                
                                    
                        
            
               
                  115.
               
               
                  (Заличен)
               
            
               
                  116.
               
               
                  Предприятието може да представя пояснителни приложения, предоставящи информация за базата, на която са изготвени финансовите отчети и специфичните счетоводни политики, като отделен раздел на финансовите отчети.
               
            
         Оповестяване на счетоводната политика
      
      
               
                  
                     117.
                  
               
               
                  Предприятието оповестява своите значими счетоводни политики, включващи:
                  
                              
                                 а)
                              
                           
                           
                              
                                 базата(ите) за оценяване, използвана(и) при изготвянето на финансовите отчети; както и
                              
                           
                        
                              
                                 б)
                              
                           
                           
                              
                                 други използвани счетоводни политики, които са значими за правилното разбиране на финансовите отчети.
                              
                           
                        
            
               
                  118.
               
               
                  За ползвателите е важно да бъдат информирани за използваната във финансовите отчети база (бази) за оценяване (напр. хронологична цена, текуща стойност, нетна реализуема стойност, справедлива стойност или възстановима стойност), тъй като базата, на която се изготвят финансовите отчети, оказва значително влияние върху техния анализ. Когато са използвани повече от една оценъчни бази във финансовите отчети, например, когато определени групи активи се преоценяват, е достатъчно да се даде индикация за отделните категории активи и пасиви, към които е приложена всяка база за оценяване.
               
            
               
                  119.
               
               
                  При вземането на решение дали да се оповести конкретна счетоводна политика ръководният екип преценява дали оповестяването ще подпомогне ползвателите в разбирането на начина, по който операциите, други събития и условия са отразени в отчетените финансови резултати и финансово състояние. Всяко предприятие преценява самостоятелно същността на своите операции и политиките, които ползвателят би очаквал да бъдат оповестени за този тип предприятие. Оповестяването на конкретни счетоводни политики е особено полезно за ползвателите, когато тези политики са избрани от алтернативите, позволени в МСФО. Например, оповестяването дали дадено предприятие прилага по отношение на своите инвестиционни имоти справедливата стойност или модела на себестойността (вж. МСС 40 „Инвестиционни имоти“). Някои МСФО имат специфично изискване за оповестяването на конкретни счетоводни политики, включително на избора, направен от ръководния екип измежду различните разрешени политики. Например в МСС 16 се изисква оповестяване на базите за оценка, използвани за категориите имоти, машини и съоръжения.
               
            
               
                  120.
               
               
                  (Заличен)
               
            
               
                  121.
               
               
                  Дадена счетоводна политика може да бъде от съществено значение поради характера на дейността на предприятието, дори когато сумите, представени за текущия и предходните периоди, не са съществени. Освен това е подходящо да се оповести и счетоводната политика, която не е конкретно изисквана от МСФО, но е избрана и приложена в съответствие с МСС 8.
               
            
               
                  
                     122.
                  
               
               
                  Наред със значимите си счетоводни политики или други пояснителни приложения предприятието оповестява преценките, отделно от тези, свързани с приблизителни оценки (вж. параграф 125), които ръководният екип е направил в процеса на прилагане на счетоводните му политики и които имат най-значим ефект върху признатите във финансовите отчети суми.
               
            …
      ПРЕХОДНИ РАЗПОРЕДБИ И ДАТА НА ВЛИЗАНЕ В СИЛА
      …
      
               
                  139П
               
               
                  С Инициативата във връзка с оповестяванията (изменения на МСС 1), издадена през декември 2014 г., бяха изменени параграфи 10, 31, 54—55, 82А, 85, 113—114, 117, 119 и 122, бяха добавени параграфи 30А, 55А и 85А—85Б и бяха заличени параграфи 115 и 120. Предприятието прилага тези изменения за годишните периоди, започващи на или след 1 януари 2016 година. Разрешава се по-ранно прилагане. Предприятията не е нужно да оповестяват информацията, изисквана от параграфи 28—30 от МСС 8, във връзка с тези изменения.
               
            
         Последващи изменения на други стандарти
      
      
         МСФО 7 „Финансови инструменти: оповестяване“
      
      Параграф 21 се изменя и се добавя параграф 44ББ.
      
         Счетоводна политика
      
      
               
                  21.
               
               
                  В съответствие с параграф 117 от МСС 1 „Представяне на финансови отчети“ (както е преработен през 2007 г.) предприятието оповестява значимата си счетоводна политика, включително базата (или базите) за оценяване, използвани при изготвянето на финансовите отчети, както и другите аспекти на използваната счетоводна политика, които са важни за разбирането на финансовите отчети.
               
            …
      ДАТА НА ВЛИЗАНЕ В СИЛА И ПРЕХОДНИ РАЗПОРЕДБИ
      …
      
               
                  44ББ
               
               
                  С Инициативата във връзка с оповестяванията (изменения на МСС 1), издадена през декември 2014 г., бяха изменени параграфи 21 и Б5. Предприятието прилага тези изменения за годишните периоди, започващи на или след 1 януари 2016 година. Разрешава се по-ранно прилагане.
               
            В допълнение Б се изменя параграф Б5.
      
         Други оповестявания — счетоводна политика (параграф 21)
      
      
               
                  Б5
               
               
                  Параграф 21 изисква оповестяване на базата(ите) на оценяване, използвана(и) при изготвяне на финансовите отчети и другите въпроси на използваната счетоводна политика, които са уместни за разбирането на финансовите отчети. За финансовите инструменти такова оповестяване може да включва:
                  
                              а)
                           
                           
                              …
                           
                        
            Параграф 122 на МСС 1 (както е преработен през 2007 г.) също изисква предприятията да оповестяват, наред със значимите си счетоводни политики или други пояснителни приложения, преценките, отделно от тези, свързани с приблизителни оценки (вж. параграф 125), които ръководният екип е направил в процеса на прилагане на счетоводните политики на предприятието и които имат най-значим ефект върху признатите във финансовите отчети суми.
      
         МСС 34 „Междинно финансово отчитане“
      
      Параграф 5 се изменя и се добавя параграф 57.
      СЪДЪРЖАНИЕ НА МЕЖДИННИЯ ФИНАНСОВ ОТЧЕТ
      
               
                  5.
               
               
                  МСС 1 определя пълен комплект финансови отчети, които съдържат следните компоненти:
                  …
                  
                              д)
                           
                           
                              пояснителни приложения, съдържащи значимите счетоводни политики и друга пояснителна информация;
                           
                        …
               
            ДАТА НА ВЛИЗАНЕ В СИЛА
      …
      
               
                  57.
               
               
                  С Инициативата във връзка с оповестяванията (изменения на МСС 1), издадена през декември 2014 г., бе изменен параграф 5. Предприятието прилага това изменение за годишните периоди, започващи на или след 1 януари 2016 година. Разрешава се по-ранно прилагане.